31998D0701
L 333/8
JURNALUL OFÍCIAL AL UNIUNII EUROPENE
DECIZIA CONSILIULUI
din 3 decembrie 1998
privind standardele comune referitoare la modalitatea de completare a modelului uniform de permis de ședere
(98/701/JAI)
CONSILIUL UNIUNII EUROPENE,
având în vedere Acțiunea comună 97/11/JAI din 16 decembrie 1996 privind un model uniform de permis de ședere (1), în special articolul 2 alineatul (1),
întrucât este necesară stabilirea de standarde comune referitoare la modalitatea de completare a modelului menționat anterior în vederea asigurării aspectului uniform al acestuia;
întrucât prezenta decizie nu aduce atingere competenței statelor membre în materie de recunoaștere a statelor și entităților teritoriale, precum și a pașapoartelor și documentelor de călătorie eliberate de aceste state sau entități; întrucât atribuirea codurilor din apendicele la prezenta decizie are un caracter pur administrativ și nu aduce atingere determinării cetățeniei rezidenților din țări terțe,
DECIDE:
Articolul 1
Modelul uniform de permis de ședere se completează în conformitate cu procedurile care figurează în anexa la prezenta decizie.
Articolul 2
Consiliul examinează, cel puțin o dată pe an, procedurile și codurile care figurează în anexă și în apendice în vederea adaptării acestora.
Articolul 3
Prezenta decizie intră în vigoare în ziua următoare datei publicării în Jurnalul Oficial al Comunităților Europene.
Adoptată la Bruxelles, 3 decembrie 1998.